Държавен вестник, бр. 54, 2010 г., стр. 17

БРОЙ  54	
Д Ъ Р Ж А В Е Н  В Е С Т Н И К 	
СТР.  17  
в) в т. 5 думата „системи“ и запетаята след 
нея се заличават и след думите „превозни 
средства“ се добавя „и ремаркета“.
4. Създава се ал. 5:
„(5) При осъществяване на функциите по 
ал. 1 Комисията за защита на потребителите 
ползва данни от националната информационна 
система по чл. 138а, ал. 4.“
§ 26. В чл. 167, ал. 2, т. 1 след думата „регу­
лиране“ се поставя запетая и се добавя „както и“.
§ 27. В чл. 171, т. 2 се правят следните 
изменения:
1. В текста преди буква „а“ думата „моторно“ 
се заменя с „пътно“. 
2. В буква „а“ думата „моторното“ се заменя 
с „пътното“.
3. В буква „б“ думата „моторното“ се заменя 
с „пътното“.
4. Буква „г“ се отменя.
§ 28. В чл. 172 се правят следните изменения 
и допълнения:
1. В ал. 1 думите „чл. 171, т. 1, 2, 4 и т. 5, 
буква „а“ се заменят с „чл. 171, т. 1, 2, 4, т. 5, 
буква „а“ и т. 6“ и след думата „компетент­
ност“ се добавя „или от оправомощени от тях 
длъжностни лица“.
2. В ал. 2 се създава т. 6:
„6. отнемане на индивидуалните печати за 
заверка на документите, издавани при извърш­
ването на периодични прегледи за проверка на 
техническата изправност на пътните превозни 
средства.“
§ 29. В чл. 173а, ал. 1 думите „чл. 138, ал. 2 
и 3“ се заменят с „чл. 138, ал. 7 и 8“.
§ 30. В чл. 177, ал. 1, т. 4 след думата 
„движение“ се добавя „или състав от пътни 
превозни средства, в който е включено спряно 
от движение пътно превозно средство“.
§ 31. В чл. 178 се правят следните изменения:
1. В ал. 1:
а) точка 5 се отменя; 
б) в т. 6 думите „чл. 152, ал. 1, т. 3 и“ се 
заличават.
2. В ал. 2 думите „т. 5 и 6 и 10“ се заменят 
с „т. 6 и 10“.
§ 32. Създават се чл. 178а – 178г:
„Чл. 178а. (1) Наказва се с глоба или с 
имуществена санкция в размер 5000 лв. лице, 
което издава документи за извършени перио­
дични прегледи за проверка на техническата 
изправност на пътните превозни средства без 
издадено разрешение по чл. 148, ал. 2. 
(2) Наказва се с глоба или с имуществена 
санкция в размер 3000 лв. лице, което не осигури 
на контролните органи по чл. 166 възможност 
за проверка на материалната база, съоръже­
нията и средствата за измерване, както и ако 
не им предостави за проверка документацията, 
свързана с извършването на периодични пре­
гледи за техническата изправност на пътните 
превозни средства. 
(3) Когато нарушението по ал. 2 е извършено 
повторно, наказанието е глоба или имуществена 
санкция в размер 5000 лв.
(4) Налага се имуществена санкция в размер 
1000 лв. на лице, получило разрешение по реда 
на чл. 148, ал. 2, което:
1. не изпрати уведомление или документ, 
свързани с дейността по извършването на 
периодични прегледи до съответните компе­
тентни органи;
2. в резултат на неправилно съхранение на 
документи, с които се удостоверява извършва­
нето на периодични прегледи за проверка на 
техническата изправност на пътните превозни 
средства, е допуснало тяхната загуба, кражба 
или унищожаване.
(5) Когато нарушението по ал. 4 е извър­
шено повторно, имуществената санкция е в 
размер 2000 лв.
(6) Който в рамките на своите задължения 
съобразно изискванията на наредбата по чл. 147, 
ал. 1 не е създал необходимата организация или 
не е упражнил контрол за спазване на нейните 
изисквания, се наказва с имуществена санкция 
в размер 2000 лв.
(7) Наказва се с глоба 1500 лв.:
1. председател на комисия, извършваща 
прегледи, или технически специалист, който 
допусне извършването на периодичен преглед за 
проверка на техническата изправност на пътно 
превозно средство в нарушение на изискванията, 
определени с наредбата по чл. 147, ал. 1, или 
със съоръжения или средства за измерване, 
които не отговарят на изискванията, определени 
с наредбата по чл. 147, ал. 1;
2. председател на комисия, извършваща 
прегледи, или технически специалист, който 
не въведе данните от извършен преглед за 
проверка на техническата изправност на пътно 
превозно средство съобразно изискванията на 
наредбата по чл. 147, ал. 1;
3. технически специалист, който не провери 
изправността на оборудването, частите, агре­
гатите, уредбите, механизмите, елементите и 
характеристиките на пътните превозни средства, 
които подлежат на преглед за проверка на тех­
ническата изправност, по методите, определени 
с наредбата по чл. 147, ал. 1;
4. технически специалист, който квалифи­
цира техническа неизправност в противоречие 
с изискванията, определени с наредбата по 
чл. 147, ал. 1, или даде неправилно заключение 
в документите за извършен периодичен преглед 
за проверка на техническата изправност;
5. технически специалист, който работи с 
оборудване, уреди и средства за измервания, 
които са неизправни или ги използва неправилно, 
или манипулира или изменя техните показания;
6. технически специалист, който не уведоми 
Изпълнителна агенция „Автомобилна админи­
страция“ в определения с наредбата по чл. 147, 
ал. 1 срок, че индивидуалният му печат е из­
губен, откраднат или унищожен.
(8) Когато нарушението по ал. 7 е извършено 
повторно, наказанието е глоба 3000 лв.